પ્રાથમિક વિભાગની પરીક્ષા 1લી નવેમ્બર સુધી ચાલશે. તારીખ 3જી નવેમ્બરથી શાળાઓમાં વેકેશન જાહેર થવાનું હોવાથી હવે પછીના દિવસો શાળાકીય વિદ્યાર્થીઓ માટે પરીક્ષાના બની રહેશે. નોંધનીય છે કે ગુજરાત બોર્ડની તમામ સ્કૂલોમાં પહેલી વખત નવરાત્રિની રજાઓ જાહેર કરવામાં આવી હતી. જે પૂરી થતાની સાથે જ પરીક્ષાઓ આવી ચડતા વિદ્યાર્થીઓનાં પરિણામ પર આ વેકેશનની કેવી અસર પડશે તેવી ચર્ચા શૈક્ષણિક જગતમાં ચાલી રહી છે. સેલ્ફ ફાઈનાન્સ સ્કૂલો દ્વારા પણ પ્રાથમિક-માધ્યમિક અને ઉચ્ચતર માધ્યમિક વિભાગ માટે દિવાળી પહેલા પૂરી થઈ જાય તે રીતના ટાઈમ ટેબલથી પરીક્ષાનું આયોજન કરાયું છે.